Маршруты распрацаваны турыстычна-экскурсійным прадпрыемствам ФПБ “Беларустурыст”. “Для кожнага рэгіёна краіны нашы спецыялісты распрацавалі шэраг адукацыйных экскурсійных маршрутаў, якія цалкам адпавядаюць школьнай праграме. Гэтыя экскурсіі дапамогуць школьнікам больш даведацца пра гісторыю роднага краю, азнаёміцца са знакавымі, гістарычнымі мясцінамі сваёй малой радзімы, атрымаць як новыя веды, так і незабыўныя ўражанні”, — сказала генеральны дырэктар “Беларустурыста” Людміла Сянькоўская. Школьнікі змогуць больш даведацца пра біяграфіі беларускіх пісьменнікаў, пабываць у родных мясцінах класікаў літаратуры, убачыць, дзе зараджаліся ідэі вядомых твораў.